***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ:2610278259 &2610222350

e-mail: info@margelis.eu [www.margelis.eu](http://www.margelis.eu)

**ΣΚΟΠΕΛΟΣ (ΑΛΟΝΝΗΣΟΣ)**

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **21/07** | **24/07** |

**1η ΗΜΕΡΑ: ΠΑΤΡΑ – ΒΟΛΟΣ – ΣΚΟΠΕΛΟΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) στις

05:45 και στις 06:00 το πρωί αναχώρηση με ενδιάμεση στάση για τον Βόλο, άφιξη και επιβίβαση στο πλοίο που θα μας φέρει στην Σκόπελο. Η γοητευτική πρωτεύουσα των Σποράδων και το δεύτερο μεγαλύτερο νησί του συμπλέγματος. Καταπράσινη, σαν πλωτό δάσος, με παραδεισένιες παραλίες και γαλαζοπράσινα νερά. Ένας προορισμός ιδανικός για όσους επιθυμούν διακοπές μακριά από την πολύβουη καθημερινότητα και για όσους αγαπούν τα χρώματα της φύσης! Η πρωτεύουσα του νησιού, η Χώρα, έχει διατηρήσει αλώβητη την εικόνα της εδώ και πάρα πολλά χρόνια. Η αρχιτεκτονική και η διάταξη του οικισμού με τα στενά πλακόστρωτα δρομάκια, τα παραδοσιακά σπίτια, το Κάστρο, τα αρχοντικά με το αιγαιοπελαγίτικο χρώμα, η παραλιακή με τα πλατάνια και τις μουριές, ο μώλος στην άκρη του λιμανιού με την Παναγίτσα σκαρφαλωμένη πάνω στον βράχο συνθέτουν μια εναλλαγή τοπίων βγαλμένη από κινηματογραφικά σκηνικά.

**2η ΗΜΕΡΑ: ΣΚΟΠΕΛΟΣ**

Στην περιήγηση μας στην Σκόπελο με το πούλμαν θα θαυμάσουμε το καταπράσινο τοπίο, τα σμαραγδένια νερά στις ακτές του, την πηλιορείτικη αρχιτεκτονική, τις φυσικές ομορφιές….. Θα δούμε τους παραλιακούς οικισμούς: Στάφυλος, Αγνώντας, Πάνορμος, Κλήμα και Λουτράκι. Ελεύθερος χρόνος το μεσημέρι για μπάνιο και γεύμα στη παραλία του Πανόρμου. Επιστροφή στη Χώρα το απόγευμα.

**3η ΗΜΕΡΑ: ΣΚΟΠΕΛΟΣ (ΑΛΟΝΝΗΣΟΣ)**

Ημέρα ελεύθερη στη διάθεση σας. Σας προτείνουμε ημερήσια προαιρετική κρουαζιέρα στην Αλόννησο. Με αναχώρηση στις 10:30, θα έχουμε την δυνατότητα να επισκεφθούμε την Αλόννησο και τις πύλες του εθνικού θαλάσσιου πάρκου Β. Σποράδων. Πρώτη μας στάση είναι το Πατητήρι το νέο χωριό και κεντρικό λιμάνι της Αλοννήσου, όπου παραμένουμε για 2,5 ώρες. Εκεί μπορεί κανείς να επισκεφτεί το μουσείο της Αλοννήσου και το κέντρο ενημέρωσης για την προστασία της Μεσογειακής φώκιας. Επιπλέον πραγματοποιείται προαιρετική εκδρομή με λεωφορείο στην Παλιά Χώρα. Πρόκειται για ένα αμφιθεατρικό παραδοσιακό οικισμό που έχει διατηρηθεί αναλλοίωτος στον χρόνο και έχει αναδειχθεί ως το πλέον όμορφο αξιοθέατο του νησιού. Δεύτερη στάση μας και παραμονή 3 ωρών, θα έχουμε στον Λεφτό Γιαλό. Πρόκειται για μια υπέροχη και οργανωμένη παραλία με κρυστάλλινα νερά για το δεύτερο μπάνιο μας της ημέρας. Στον Λεφτό Γιαλό θα βρείτε αρκετές ψαροταβέρνες για φαγητό, οι περισσότερες μάλιστα με σπιτικό αλοννησιώτικο φαγητό καθώς και ολόφρεσκα ψάρια από τα καΐκια της περιοχής. Παράλληλα γίνεται ξενάγηση στο Θαλάσσιο Πάρκο και τα υπόλοιπα ερημονήσια, Περιστέρα, Δύο Αδέρφια, Σκάντζουρα, Άγιος Γεώργιος και άλλα μικρότερα όπου στις ακτές, στα απόκρημνα βράχια και τις θαλάσσιες σπηλιές τους, εκτός από την Μεσογειακή φώκια Monachus Monachus φωλιάζουν επίσης και σπάνια θαλασσοπούλια, όπως ο αιγαιόγλαρος, οι θαλασσοκόρακες, οι μύχοι, οι αρτέμιδες και οι απόδημοι μαυροπετρίτες, καθώς και τα αγριοκάτσικα της περιοχής. Κατά την διάρκεια του πλου θα πραγματοποιηθούν επίσης σύντομες στάσεις για ξενάγηση και φωτογραφίες από το σκάφος στα παραλιακά χωριά της Αλοννήσου, το Κοκκινόκαστρο, την Βότση, τα Καλαμάκια, τον Ρουσούμ Γιαλό, στις θαλάσσιες σπηλιές, ενώ μπορείτε να παρατηρείτε το βυθό από την γυάλινη καρίνα του σκάφους . Επιστροφή στην Σκόπελο στις 18:00.

**4η ΗΜΕΡΑ: ΣΚΟΠΕΛΟΣ – ΒΟΛΟΣ – ΠΑΤΡΑ**

Το πρωί θα επισκεφθούμε κοντινή στο ξενοδοχείο παραλία, η επιλογή της οποίας θα γίνει ανάλογα με τις καιρικές συνθήκες, ώστε να απολαύσουμε μια τελευταία βουτιά στο νησί πριν την αναχώρησή μας. Το μεσημέρι επιβίβαση στο πλοίο που θα μας φέρει στον Βόλο. Άφιξη το απόγευμα στο λιμάνι του Βόλου και άμεση αναχώρηση για τη Πάτρα.

**ΔΗΛΩΣΕΙΣ ΣΥΜΜΕΤΟΧΗΣ:**

\*Tο αργότερο έως 10/07 (ημέρα έκδοσης των ακτοπλοϊκών εισιτηρίων)

 \*\*Λόγω υψηλής πληρότητας των πλοίων μετά το πέρας της αναγραφόμενης ημερομηνίας, δηλώσεις συμμετοχής θα πραγματοποιούνται εφόσον υπάρχουν διαθέσιμα ακτοπλοϊκά εισιτήρια

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 21/06 με προκαταβολή  | 310 € | 410 € |
| Για κρατήσεις που θα γίνουν από τις 22/06 | 330 € | 430 € |

**ΠΕΡΙΛΑΜΒΑΝΟΝΤΑΙ:**

* Διαμονή στο ξενοδοχείο DIONYSOS στην Χώρα Σκοπέλου με πρωινό
* Εισιτήρια πλοίου Μαντούδι – Σκόπελος & Σκόπελος – Βόλος σε οικονομική θέση
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* Προσοχή: Εξαιτίας της υψηλής πληρότητας των ξενοδοχειακών μονάδων στα ελληνικά νησιά εν γένει, για την τουριστική σεζόν 2025, οι κρατήσεις στα ξενοδοχεία αντιστοιχούν σε περιορισμένο αριθμό δωματίων. Παρακαλούμε, οι δηλώσεις συμμετοχής να γίνονται το συντομότερο δυνατόν.
* **Προκαταβολή για κράτηση θέσης: 120 €, εξόφληση έως 5 ημέρες πριν την αναχώρηση**
* Δεν περιλαμβάνονται: o φόρος διαμονής, η προαιρετική εκδρομή στην Αλόννησο (35 € περίπου), οτιδήποτε αναφέρεται ως προαιρετικό και ότι ρητά δεν αναφέρεται.
* Οι τιμές έχουν κοστολογηθεί σύμφωνα με τις σημερινές τιμές των ναύλων (30/04/25). Στη περίπτωση ανατιμήσεων, θα υπάρξει αντίστοιχη αύξηση.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος. Ενδέχεται η αναχώρηση να πραγματοποιηθεί από το λιμάνι του Μαντουδίου ή του Αγ. Κωνσταντίνου αντί του Βόλου.
* Η εκδρομή δεν ενδείκνυται για άτομα με κινητικές δυσκολίες (σκαλοπάτια, ανηφόρες, περπάτημα κ.τ.λ)
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών.
* Οι μετακινήσεις στα νησιά του Αιγαίου πραγματοποιούνται με τοπικά συνεργαζόμενα πούλμαν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.